Thomas Chittenden

Thomas Chittenden (engl. ; 6. tammikuuta 1730 East Guilford, Connecticut – 25. elokuuta 1797 Williston, Vermont) oli yhdysvaltalainen valtiomies ja maanviljelijä. Chittenden oli tärkeä hahmo Vermontin varhaisessa historiassa. Hän toimi 18 vuoden ajan liki yhtäjaksoisesti Vermontin johtajana: ensin Vermontin itsenäisen tasavallan kuvernöörinä sekä valtionpäämiehenä vuosina 1778–1789 ja uudelleen 1790–1791 sekä myöhemmin Vermontin liityttyä Yhdysvaltoihin osavaltion ensimmäisenä kuvernöörinä 1791–1797. 

 Elämäkerta 
 Sukutausta 
Chittendenin suvun juuret olivat eteläisessä Englannista.Talcott 1882, s. 5. Nimen “Chittenden” uskotaan olevan sekoitus vanhaa englantia ja kymriä. Erään tulkinnan mukaan se olisi yhdistelmä sanoista chy (‘talo’), tane (‘alempi’) ja dun (‘kukkula’) – siis alempi talo kukkulalla. Amerikan mantereelle oli tullut Englannista varhaisen kolonisaation aikana kaksi samannimistä sukua. On hyvinkin todennäköistä, että näillä kahdella suvulla on yhteys toisiinsa, mutta tätä ei ole pystytty varmentamaan. Toinen Chittenden-suvuista oli alun perin kotoisin Kentin kreivikunnan Wappingin alueelta, joka on nykyisin osa Itä-Lontoota. Suku matkusti Atlantin yli ja asettui Plymouthin siirtokunnassa sijaitsevaan Scituateen vuonna 1636.

Thomas Chittenden puolestaan kuului toiseen Englannista lähteneeseen Chittenden-sukuun. Connecticutin Chittenden-suvun kantaisä – Thomasin isoisoisoisä – William Chittenden lähti Atlantin yli toukokuussa 1639. William Chittenden oli kotoisin Kentin kreivikunnan Cranbrookin pitäjästä ja oli ennen Amerikkaan siirtymistä taistellut englantilaisten mukana Alankomaissa kolmikymmenvuotisen sodan aikaan.Talcott 1882, s. 8. Hän taittoi seitsemän viikon mittaisen merimatkan muista uskonnollisista toisinajattelijoista koostuvan retkikunnan kanssa ja saapui Connecticutin New Haveniin noin 10. heinäkuuta 1639.Talcott 1882, s. 6. William Chittenden osti yhdessä kuuden muun englantilaissiirtolaisen kanssa Wappinger-heimolta maata Guilfordin alueelta sopimuksessa, joka on päivätty 9. lokakuuta 1639.Talcott 1882, s. 7.

 Nuoruus 
Thomas Chittenden syntyi Connecticutin brittiläisen siirtokunnan East Guilfordissa 6. tammikuuta 1730.Talcott 1882, s. 21. Hänen isänsä Ebenezer Chittenden (1699–1756) oli maanviljelijä. Äiti Mary Johnson (1699–1779) oli puolestaan kuuluisan pastori Samuel Johnsonin nuorempi sisar. Thomas Chittenden vietti nuoruutensa työskentelemällä perheen omalla maatilalla. Thomas Chittenden sai lapsuudessaan vain vähäisen koulutuksen, mutta tämä ei silti toiminut esteenä Thomasin myöhemmälle julkiselle uralle.Chipman 1849, s. 9.

18-vuotiaana Thomas Chittenden lähti kotitilaltaan ja liittyi Länsi-Intiaan suuntaavan retkikunnan miehistöön. Retkikunnan huonoksi onneksi Pohjois-Amerikan itärannikkoa hallitseva Iso-Britannia kävi juuri tuohon aikaan sotaa Ranskaa vastaan, ja Chittenden joutui brittiläisen retkikuntansa mukana ranskalaisen sota-aluksen vangeiksi, mutta pääsi siitä huolimatta perille Länsi-Intiaan. Vaikka hänellä ei ollut lainkaan rahaa tai tovereita, hänen onnistui järjestää itselleen pääsy takaisin kotimaahansa.Chipman 1849, s. 9–10.

Epäonnistuneen Länsi-Intian-matkan jälkeen Thomas Chittenden menetti kiinnostuksensa merenkäyntiin, ja palasi isänsä kotitilalle. Hän työskenteli isälleen aina vuoden 1749 lokakuuhun asti, jolloin hän meni naimisiin Elizabeth Meigsin kanssa. Pian naimisiinmenon jälkeen nuori aviopari muutti pohjoiseen Salisburyn pikkukaupunkiin, joka oli asutettu ensimmäistä kertaa vain hieman yli kymmenen vuotta aiemmin, vuoden 1738 tienoilla.Chipman 1849, s. 10.

 Salisburyn vuodet 

Salisburyn alueen ympäristö oli 1700-luvun puolivälissä vielä laajalti erämaata. Siirtolaisten pelko Amerikan alkuperäiskansojen vihamielisyydestä oli pitänyt Connecticutin pohjoisosat siihen asti käytännössä asumattomina, mutta väestönkasvu siirtokunnassa pakotti brittiläisiä siirtolaisia muuttamaan uusille alueille. Nämä pohjoiseen muuttaneet siirtolaiset olivat pääosin lukutaidottomia maanviljelijöitä, minkä vuoksi vähäisen koulutuksen saanut Chittenden nähtiin heidän keskuudessaan sopivana julkisiin tehtäviin.Chipman 1849, s. 10–11. Tällä perusteella Chittenden valittiin Salisburyn kaupungin edustajaksi Connecticutin lakiasäätävään siirtokuntakokoukseen peräkkäin vuosina 1765–1769 ja uudelleen vuonna 1772. Salisburyssa hän toimi myös rauhantuomarina sekä paikallisen miliisirykmentin everstinä.Chipman 1849, s. 12.

Kun suuri siirtomaasota päättyi vuonna 1763 Ison-Britannian voittoon, Ranska joutui luovuttamaan Pohjois-Amerikassa sijaitsevat siirtomaansa brittien haltuun. Nykyisen Vermontin alue oli ollut tähän asti ranskalaisille kuuluneen Kanadan ja kolmentoista brittiläisen siirtokunnan välistä kiistanalaista aluetta.

 Williston 

Chittenden muutti nykyisen Vermontin alueelle vuonna 1774 ja asettui Willistoniin. Hän toimi delegaattina Vermontin perustuslaillisessa konventissa vuonna 1777, missä hän oli mukana laatimassa Vermontin itsenäisyysjulistusta. Tämän lisäksi hänet nimitettiin turvallisuusneuvoston puheenjohtajaksi.Doyle 1990, s. 30.

 Viimeiset vuodet ja kuolema 
185px
Thomas Chittendenin poika Martin nousi isänsä jalanjäljissä Vermontin kuvernööriksi vuonna 1813.Chittendenin lapsetMabel Chittenden Noah ChittendenTalcott 1882, s. 35.  (k. 1834)Talcott 1882, s. 58–59.Mary Chittenden Hannah Chittenden Betty Chittenden Beulah Chittenden Martin Chittenden  (12.3.1763 – 5.9.1840)Giles Chittenden  (1768 – maaliskuu 1819)Talcott 1882, s. 59.Truman A. Chittenden  (3.8.1770 – 5.9.1840)Talcott 1882, s. 60.Electa Chittenden  (s. 1774)
Kuvernööri Chittenden toimitti puheen Vermontin lainsäädäntöelimen lokakuisessa istunnossa vuonna 1796.Chipman 1849, s. 191. Tämä lienee jääneen hänen viimeiseksi julkiseksi puheekseen, sillä hänen terveydentilansa alkoi heikentyä pian tämän jälkeen.Chipman 1849, s. 193. Chittenden pyysi eroa virastaan kuvernöörinä ja menehtyi 25. elokuuta 1797 67-vuotiaana.Talcott 1882, s. 34.

 Perhe ja lapset 
Thomas Chittenden sai vaimonsa Elizabeth Meigs Chittendenin kanssa yhteensä kymmenen lasta, kuusi tytärtä ja neljä poikaa.

 Henkilökuva 
Vaikka Thomas Chittenden ei koskaan saanut kunnollista koulutusta, häntä pidettiin älykkäänä ja arvostettuna omassa yhteisössään. Vähäisen koulutuksensa vuoksi hänen tietonsa olivat ennemmin käytännönläheisiä kuin teoreettisia. Hänen kerrotaan noudattaneen säännöllisiä päivärutiineja, yksinkertaisia tapoja ja vierastaneen yläluokan hienostelua pukeutumisen ja käytöstapojen suhteen.

Thomas Chittenden oli toisesta silmästään sokea, minkä vuoksi hänen vastustajansa käyttivät hänestä nimitystä "yksisilmäinen Tom". On jossain määrin epävarmaa, oliko Chittenden täysin luku- ja kirjoitustaitoinen.Smallwood 1997, video kohdasta "10:55–11:15".

 Huomautuksia 

 Lähteet 
 Kirjallisuus 






 Internet-lähteet 



 Viitteet 

Luokka:Vermontin kuvernöörit
Luokka:Maanviljelijät
Luokka:Vuonna 1730 syntyneet
Luokka:Vuonna 1797 kuolleet